Kaping Kalih Likur (Ijo) NAMPENI PANETERING JIWA Waosan I: I Yer 15:15-21, Tanggapan: Jabur 26:1-8, Waosan II: Rum 12:9-21, Waosan III: Injil Mateus 16:21-28 Tujuwan: Ngiyataken kapitadosaning pasamuwan ing satengahing kawontenan gesang ingkang awrat. v Khotbah Jangkep Pasamuwan ingkang dipun-tresnani lan ugi nresnani Gusti, I ng gesang kita padintenan, kita mesti nate ngraosaken momotan gesang. Menawi momotan punika dipun-taliti lan dipun-raosaken, momotan gesang punika tuwuh awit kita punika tiyang pitados. Ing babagan punika momotan gesang saged karaosaken sacara pribadi punapa dene sesarengan minangka pasamuwan. Kita punika pancen dados golongan minoritas, lan kadosipun sampun jamak limrah menawi minoritas punika mesti ngalami prakawis awit madeg dados golongan alit. Ing babagan panganiaya ingkang karaosaken dening pasamuwan (gereja), Majalah Inspirasi Edisi wulan Maret 2011 kaca 28-29 nyerat bab kawontenan gereja ingkang ngadhepi prakawis punika. Pawarta punika dipun serat kanti jejer “Gereja – gereja yang teraniaya.” Ing bab punika, prakawis ingkang dipun-adhepi dening sawetawis pasamuwan antawisipun ngengingi anggelipun pikantuk IMB, wontenipun papan pangibadah ingkang dipun-segel pamarintah awit bujukanipun golongan tertemtu temah boten saged dipun-agem mangibadah malih. Gereja gereja ingkang dipun-risak lan ugi wonten ingkang dipun-bakar. Awit bab punika kathah pasamuwan ingkang kepekso pindah, malah wonten ingkang lajeng mangibadah ing mergi lan trotoar jalan. Boten punika kemawon, boten trimah namung grejanipun ingkang dipun-risak, pimpinan lan warganing pasamuwan ugi wonten ingkang ngantos dipun-aniaya. (saged dipun-tambah pengalaman pribadi gereja setempat- khususipun ingkang kelampahan ing wulan desember 2010, sawetawis gereja ngalami persoalan punika) Pasamuwan ingkang dipun tresnani Gusti, Panganiaya ugi dipun-raosaken ing gesang pribadi padintenan. Kita asring mireng cariyos sadherek kita ingkang boten estu pikantuk jabatan utawi pedamelan awit ngrasuk kapitadosan dhumateng GustiYesus. (Dipun cariosaken pengalaman ingkang gadhah sesambetan raket kaliyan